Р ЕПУ БЛ ИК А БЪЛ Г АР ИЯ

# Министерство на земеделието и храните

# ОБЛАСТНА ДИРЕКЦИЯ "ЗЕМЕДЕЛИЕ"- гр. ВИДИН

3700 ВИДИН, ул. “Рибарска” № 12 , ет. 2 , тел: 094 / 601 488 , факс: 094 / 601 489, e- mail: odzg\_vidin@mzh. government. bg

З А П О В Е Д



**гр. Видин**

На основание чл.47ж, ал.1 от Правилника за прилагане на Закона за собствеността и ползването на земеделските земи (ППЗСПЗЗ), във връзка със Заповед № РД 46 – 52/04.03.2025г. на министъра на земеделието и храните, обнародвана в ДВ, бр. 21/2025г., публикувана във вестник „24 часа“, бр. 65/18.03.2025 г. и писмо изх. № 9166-16/21.03.2025 г. на Министерство на земеделието и храните, с изразено съгласие за обявяване на първа тръжна сесия за стопанската 2025/2026 година.

# Н А Р Е Ж Д А М:

1. **Откривам процедура** за провеждане на търг (**първа тръжна сесия**) с тайно наддаване за отдаване под наем или аренда на свободни земеделски земи от Държавния поземлен фонд (ДПФ) в област Видин при условията и реда, определени в чл.47ж и следващите от ППЗСПЗЗ, **за** **стопанската 2025/2026 година,** както следва:

* за отдаване под **НАЕМ или** **АРЕНДА** за срок от **ДЕСЕТ** стопански години на свободните земеделски земи от държавния поземлен фонд (ДПФ) в област Видин за стопанската 2025/2026 година **за отглеждане на едногодишни полски култури, многогодишни фуражни култури или зеленчуци**; с обща площ от **39 106,731 дка**, находящи се в землищата на Област Видин, като подробен опис на земите /номер на имот, площ, НТП, категория, начална тръжна цена и др./ е обявен на официалната интернет страница на ОД „Земеделие” Видин, както и на информационните табла на ОД „Земеделие” Видин и общинските служби по земеделие на територията на областта.

1. **Обект на търга** са свободните земеделски земи от държавния поземлен фонд (ДПФ) в общините Брегово, Ново село, Видин, Кула, Димово, Грамада, Бойница, Макреш, Белоградчик, Ружинци и Чупрене, подробно описани по общини, землища, имоти, начин на трайно ползване, форма на отдаване (наем, аренда), срок на предоставяне, начална тръжна цена в списъци, които са неразделна част от тази заповед.
2. **Условия за участие.** Втърга могат да участват физически лица с постоянен адрес на територията на общината по местонахождение на имотите, обект на търга, на кооперации, регистрирани по Закона за кооперациите, на еднолични търговци и на юридически лица, регистрирани по Закона за [търговския регистър](https://e-ciela.net/produkti-s-abonament/47-siela-info.html?utm_source=lex.bg&utm_medium=laws&utm_campaign=lex_context&utm_id=1) и регистъра на юридическите лица с нестопанска цел, със седалище или адрес на управление на територията на общината по местонахождение на имотите, обект на търга, които са собственици или ползватели на животновъдни обекти, находящи се на територията на общината по местонахождение на имотите, обект на търга, или развиват стопанска дейност на територията на общината по местонахождение на имотите, обект на търга, при условия, по ред и цени, определени в правилника за прилагане на закона.

В първа тръжна сесия може да участват лицата по т. 3, които отговарят на условията на чл. 47в от ППЗСПЗЗ и:

а) кандидатстват за площи за отглеждане на зеленчуци и за предходните три години имат регистрирано правно основание за ползване на земеделски площи, заети със зеленчуци;

б) кандидатстват за площи за създаване и/или отглеждане на трайни насаждения и за предходните три години имат регистрирано правно основание за ползване на земеделски площи, заети с трайни насаждения;

в) кандидатстват за отглеждане на едногодишни полски култури и многогодишни фуражни култури - житни, бобови и техните смеси, за изхранване на животни и които са собственици или ползватели на животновъдни обекти, регистрирани в Интегрираната информационна система на Българската агенция по безопасност на храните (БАБХ), и на селскостопански животни, заявени за подпомагане през предходната година в Интегрираната система за администриране и контрол;

г) кандидатстват за биологично производство на зеленчуци, трайни насаждения, едногодишни полски култури и многогодишни фуражни култури - житни, бобови и техните смеси, за изхранване на животни и са сертифицирани за биологично производство;

д) са физически лица или еднолични търговци на възраст до 40 години, които кандидатстват за отглеждане на зеленчуци и трайни насаждения, но нямат регистрирано правно основание за предходните три години за ползване на земеделски площи, заети със зеленчуци и трайни насаждения;

1. **Началната тръжна цена и размерът на депозита за участие в търга** са определени със Заповед № РД-46-52 от 04.03.2025 г. на Министъра на земеделието и храните, и са както следва:
   * Начална тръжна цена за участие - за отглеждане на едногодишни полски култури, многогодишни фуражни култури – житни, бобови и техните смеси и зеленчуци – **59 лв./дка.** за общините Видин, Брегово, Кула, Ново село, Грамада, Макреш, Бойница, Белоградчик, Чупрене, Ружинци и **66 лв./дка.** за община Димово.
   * Размерът на депозита за участие в търга за отглеждане на едногодишни полски култури, многогодишни фуражни култури или зеленчуци е в размер 20 % от началната тръжна цена, умножена по площта на имота;
   * В случай, че земите от ДПФ са поливни, началната тръжна цена се коригира с коефициент за поливност, който за Северна България е 1,2.
2. **Условия за плащане на цената и депозита**. Плащанията се извършват в български лева, по банков път по сметка на ОД ”Земеделие” Видин:

# ИНТЕРНЕШЪНЪЛ АСЕТ БАНК АД

# IBAN: BG11 IABG 74963308368401

**BIC: IABGBGSF**

1. **Място и срок за получаване на документите за участие в търга**. Документите за участие в търга се получават в ОД ”Земеделие”- гр. Видин, ул. ”Рибарска”, №12, ет.2, всеки работен ден от 9,00 до 17,00 часа, от интернет страницата на ОД ”Земеделие” Видин и в общинските служби по земеделие - за земите, обект на търга на територията на съответната община.
2. **Място и срок за подаване на документите за участие в търга**. Документите за участие в търга:

- заявление – оферта за участие по образец, част от тръжната документация, **за всеки имот поотделно, като предложената тръжна цена следва да бъде само в цели левове на декар**, изписана с цифри и с думи за всеки номер имот - обект на търга;

- банково бордеро за внесен депозит – за всеки имот поотделно;

- декларация по чл. 47в, ал. 1, т. 2, 7- 9 от ППЗСПЗЗ и за оглед на имот;

- декларация за информираност и съгласие за обработване на лични данни;

се подават в ОД ”Земеделие”- гр. Видин, ул. ”Рибарска”, № 12, ет.2, всеки работен ден от 9,00 до 17,00 часа **в срок до 30 дни,** считано от датата на публикуване на заповедта в местен вестник, при условията на чл. 47и от ППЗСПЗЗ.

1. **Информация за земите – обект на търга** са изложени в ОД ”Земеделие”- гр. Видин, адрес: гр. Видин, ул.”Рибарска” № 12, ет. 2, на интернет страницата на ОД ”Земеделие” Видин <http://www.mzh.government.bg/ODZ-Vidin/bg/Home.aspx/> и в общинските служби по земеделие - за земите, обект на търга на територията на съответната община.
2. **Търгът ще се проведе на 05.05.2025 г**. в ОД ”Земеделие”- гр. Видин, на адрес: гр. Видин, ул.”Рибарска” № 12, ет. 2, ст. 8 от 09,00 часа, със задължително присъствие на кандидатите или упълномощени от тях лица снотариално заверено пълномощно, в което изрично е упоменато „за участие в търга за отдаване под наем или аренда на земеделски земи от държавния поземлен фонд по реда на чл. 24а, ал. 1 от ЗСПЗЗ“.
3. В случаите по чл. 47л от ППЗСПЗЗ /когато от няколко участници е предложена една и съща цена за даден имот/, между тях се провежда търг с явно наддаване с начална цена-предложената от кандидатите, като стъпката за наддаване е в размер на един лев.
4. Въз основа на проведената първа тръжна сесия се сключват договори за наем или аренда с лицата, спечелили търга, за площи в размер до одобрените за подпомагане през предходната година, но за не повече от:

- 300 дка за отглеждане на зеленчуци;

- 300 дка за създаване и/или отглеждане на трайни насаждения;

- 300 дка за отглеждане на едногодишни полски култури и многогодишни фуражни култури - житни, бобови и техните смеси, за изхранване на животни, при норма до 8,0 дка за 1 животинска единица;

- 300 дка за биологично производство на зеленчуци, трайни насаждения и/или едногодишни полски култури и многогодишни фуражни култури - житни, бобови и техните смеси;

- 300 дка за физически лица или еднолични търговци на възраст до 40 години, които кандидатстват за отглеждане на зеленчуци и трайни насаждения, но нямат регистрирано правно основание за предходните три години за ползване на земеделски площи, заети със зеленчуци и трайни насаждения;

1. Заповедта да се публикува в един местен ежедневник, на интернет страницата на ОД ”Земеделие” Видин <http://www.mzh.government.bg/ODZ-Vidin/bg/Home.aspx/>, на информационните табла на ОД „Земеделие” Видин и в общинските служби по земеделие - за земите, обект на търга на територията на съответната община.

# АЛЕКСАНДЪР МАТЕЕВ ……………/П/………………….

***Директор на ОД ”Земеделие” гр. Видин***